ประกาศคณะกรรมการกํากับตลาดทุนที่ ทก. 2/2565เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 วรรคสอง (1) และมาตรา 250 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นบทนิยามคําว่า "ตลาดหลักทรัพย์" ระหว่างคําว่า "กิจการ" และคําว่า "ข้อมูลอิเล็กทรอนิกส์" ในข้อ 1 แห่งประกาศคณะกรรมการกํากับตลาดทุน ที่ ทจ. 40/2552 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 3 สิงหาคม พ.ศ. 2552 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทก. 54/2559 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ (ฉบับที่ 2) ลงวันที่ 16 ธันวาคม พ.ศ. 2559 ""ตลาดหลักทรัพย์" หมายความว่า ตลาดหลักทรัพย์แห่งประเทศไทย"ข้อ ๒ ให้ยกเลิกความในข้อ 2 และข้อ 3 แห่งประกาศคณะกรรมการกํากับตลาดทุน ที่ ทจ. 40/2552 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 3 สิงหาคม พ.ศ. 2552 และให้ใช้ความต่อไปนี้แทนข้อ ๓ เมื่อกิจการได้รับสําเนาประกาศแสดงการแก้ไขเปลี่ยนแปลงข้อเสนอในคําเสนอซื้อตามแบบ 247-6-ก จากผู้ทําคําเสนอซื้อ ให้กิจการจัดทําความเห็นเกี่ยวกับข้อเสนอใหม่ในคําเสนอซื้อดังกล่าวตามแบบ 250-2-ก ที่กําหนดไว้บนเว็บไซต์ของสํานักงาน และยื่นต่อสํานักงาน พร้อมทั้งส่งสําเนาความเห็นดังกล่าวให้แก่ตลาดหลักทรัพย์และผู้ถือหุ้นทุกรายของกิจการ ทั้งนี้ ภายในห้าวันทําการนับแต่วันที่กิจการได้รับสําเนาประกาศดังกล่าว เว้นแต่ในกรณีใดกรณีหนึ่งดังต่อไปนี้ กิจการจะไม่จัดทําความเห็นเกี่ยวกับข้อเสนอซื้อใหม่ก็ได้(1) กรณีผู้ทําคําเสนอซื้อแก้ไขข้อเสนอในคําเสนอซื้อให้ดีกว่าเดิม และในการให้ความเห็นในครั้งก่อน กิจการและที่ปรึกษาของผู้ถือหุ้นของกิจการได้ให้ความเห็นต่อข้อเสนอเดิมว่าเป็นข้อเสนอที่สมควรตอบรับ (2) กรณีผู้ทําคําเสนอซื้อแก้ไขข้อเสนอในคําเสนอซื้อให้ดีกว่าเดิม และในการให้ความเห็นในครั้งก่อน กิจการและที่ปรึกษาของผู้ถือหุ้นของกิจการได้ให้ความเห็นถึงความสมควรหรือไม่สมควรในการตอบรับข้อเสนอเดิม พร้อมทั้งได้ให้ความเห็นเกี่ยวกับราคาขั้นต่ําของราคาเสนอซื้อที่ผู้ถือหุ้นสมควรตอบรับไว้ด้วยแล้ว"ข้อ 3 ให้ยกเลิกความในข้อ 8 แห่งประกาศคณะกรรมการกํากับตลาดทุน ที่ ทจ. 40/2552 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 3 สิงหาคม พ.ศ. 2552 และให้ใช้ความต่อไปนี้แทน"ข้อ 8 การยื่นหรือส่งรายงานหรือข้อมูลตามประกาศนี้ ให้เป็นไปตามแนวทางที่สํานักงานกําหนดไว้บนเว็บไซต์ของสํานักงาน ทั้งนี้ ในกรณีที่เป็นการดําเนินการด้วยวิธีการทางอิเล็กทรอนิกส์ ให้เป็นไปตามหลักเกณฑ์ดังต่อไปนี้ด้วย(1) กรณีเป็นรายงานหรือข้อมูลที่ยื่นหรือส่งต่อสํานักงาน ให้เริ่มดําเนินการได้ตั้งแต่วันที่สํานักงานกําหนดเป็นต้นไป ทั้งนี้ ให้สํานักงานแจ้งให้ทราบถึงกรณีดังกล่าวเป็นการทั่วไปบนเว็บไซต์ของสํานักงานเมื่อผู้มีหน้าที่ยื่นหรือส่งรายงานหรือข้อมูลได้ดําเนินการยื่นหรือส่งรายงานหรือข้อมูลด้วยวิธีการทางอิเล็กทรอนิกส์แล้ว ให้ถือว่าสํานักงานได้รับรายงานหรือข้อมูลดังกล่าว ตามวันและเวลาที่เข้าสู่ระบบอิเล็กทรอนิกส์ของสํานักงาน(2) กรณีอื่นนอกจาก (1) ให้ดําเนินการด้วยวิธีการทางอิเล็กทรอนิกส์ได้ หากผู้รับรายงานหรือข้อมูลได้แจ้งความประสงค์หรือยินยอมให้ส่งรายงานหรือข้อมูลดังกล่าวด้วยวิธีการทางอิเล็กทรอนิกส์"ข้อ ๔ ให้กิจการที่มีหน้าที่จัดทําและยื่นความเห็นเกี่ยวกับคําเสนอซื้อที่ได้ยื่นความเห็นดังกล่าวต่อสํานักงานไว้แล้วก่อนวันที่ประกาศนี้มีผลใช้บังคับ ยังคงอยู่ภายใต้บังคับของประกาศคณะกรรมการกํากับตลาดทุน ที่ ทจ. 40/2552 เรื่อง แบบรายการและระยะเวลาจัดทําความเห็นเกี่ยวกับคําเสนอซื้อ ลงวันที่ 3 สิงหาคม พ.ศ. 2552 ก่อนการแก้ไขเพิ่มเติมโดยประกาศฉบับนี้ รวมทั้งประกาศสํานักงานคณะกรรมการกํากับหลักทรัพย์และตลาดหลักทรัพย์ แนวทาง คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุนดังกล่าวต่อไปข้อ ๕ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2565 เป็นต้นไปผู้มีอํานาจลงนาม - ประกาศ ณ วันที่ 30 มีนาคม พ.ศ. 2565 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน